62018TJ0144_INF
A Törvényszék (kibővített második tanács) 2020. szeptember 9‑i ítélete – Crédit agricole és társai kontra EKB
(T‑144/18. sz. ügy)
„Gazdaság‑ és monetáris politika – Hitelintézetek prudenciális felügyelete – A betétbiztosítási rendszerhez vagy az Egységes Szanálási Alaphoz visszavonhatatlan fizetési kötelezettségvállalások útján történő hozzájárulás – Az EKB‑ra ruházott feladatok – Az EKB külön felügyeleti hatáskörei – Az 1024/2013/EU rendelet 4. cikke (1) bekezdésének f) pontja, valamint 16. cikke (1) bekezdésének c) pontja és (2) bekezdésének d) pontja – A fennálló visszavonhatatlan fizetési kötelezettségvállalások halmozott összegének az elsődleges alapvető tőkeinstrumentumokból történő levonását előíró intézkedés – Az egyedi vizsgálat hiánya”
1.
Gazdaság‑ és monetáris politika – Gazdaságpolitika – Az uniós pénzügyi ágazat felügyelete – Egységes Felügyeleti Mechanizmus – A hitelintézeti csoportok összevont alapú prudenciális felügyelete – Szavatolótőke‑követelmények – Az Európai Központi Bank által végzett ellenőrzés és értékelés terjedelme
(575/2013 európai parlamenti és tanácsi rendelet, 26. cikk, (1) bekezdés, első albekezdés, a)–f) pont, és 36. cikk; 1024/2013 tanácsi rendelet, 4. cikk, (1) bekezdés, f) pont)
(lásd: 45–50. pont)
2.
Gazdaság‑ és monetáris politika – Gazdaságpolitika – Az uniós pénzügyi ágazat felügyelete – Egységes Felügyeleti Mechanizmus – A hitelintézeti csoportok összevont alapú prudenciális felügyelete – Szavatolótőke‑követelmények – Az Európai Központi Bank által végzett ellenőrzés és értékelés terjedelme – Egyedi felügyeleti felülvizsgálatra vonatkozó kötelezettség
(575/2013 európai parlamenti és tanácsi rendelet, 92. cikk, (3) bekezdés; 1024/2013 tanácsi rendelet, 4. cikk, (1) bekezdés, f) pont, 16. cikk, (1) bekezdés, c) pont, és (2) bekezdés, d) pont)
(lásd: 51., 65–72. pont)
3.
Gazdaság‑ és monetáris politika – Gazdaságpolitika – Az uniós pénzügyi ágazat felügyelete – Egységes Felügyeleti Mechanizmus – A hitelintézeti csoportok összevont alapú prudenciális felügyelete – Szavatolótőke‑követelmények – Az Európai Központi Bank által végzett ellenőrzés és értékelés terjedelme – Tőke, amely külön politika vagy kezelés alkalmazását megkövetelő intézkedés tárgyát képezheti – Fogalom – Visszavonhatatlan fizetési kötelezettségvállalások – Bennfoglaltság
(1024/2013 tanácsi rendelet, 4. cikk, (1) bekezdés, f) pont, 16. cikk, (1) bekezdés, c) pont, és (2) bekezdés, d) pont)
(lásd: 59., 60. pont)
Tárgy
Egyrészt a 2017. december 19‑i ECB/SSM/2017–969500TJ5KRTCJQWXH05/380. sz. EKB‑határozat, másrészt a 2019. február 14‑i ECB‑SSM‑2019‑FRCAG‑17. sz. EKB‑határozat részleges megsemmisítése iránt az EUMSZ 263. cikk alapján benyújtott kérelem.
Rendelkező rész
1)
A Törvényszék az Európai Központi Bank (EKB) 2017. december 19‑i ECB/SSM/2017–969500TJ5KRTCJQWXH05/380. sz. határozatának 9. pontját és A. melléklete 3. cikkét, valamint az EKB 2019. február 14‑i ECB SSM 2019 FRCAG 17. sz. határozatának 5. pontját és melléklete 3. cikkét megsemmisíti.
2)
A Törvényszék az EKB‑t kötelezi a költségek viselésére.